น้ำมันปิดพุ่ง/หุ้นสหรัฐ,ทองคำลดลง
หุ้นดาวโจนส์ปิดลบ 113.36 จุด ด้านราคาน้ำมันพุ่ง 2.70 ดอลลาร์ ขณะที่ทองคำลบ 9.80 ดอลลาร์
15 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 34,451.23 จุด ลดลง 113.36 จุด หรือ -0.33%, ดัชนี เอสแอนด์พี 500 ปิดที่ 4,392.59 จุด ลดลง 54.00 จุด หรือ -1.21% และดัชนี แนสแดค ปิดที่ 13,351.08 จุด ลดลง 292.51 จุด หรือ -2.14% ถูกกดดันจากอัตราผลตอบแทนพันธบัตรที่ปรับตัวขึ้นอีกครั้ง และนักลงทุนยังคงกังวลกับภาวะเงินเฟ้อและดอกเบี้ยขาขึ้น รวมถึงการเปิดเผยผลประกอบการของบริษัทจดทะเบียนและข้อมูลเศรษฐกิจที่ออกมาไร้ทิศทางสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 2.70 ดอลลาร์ ปิดที่ 106.95 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 2.92 ดอลลาร์ ปิดที่ 111.70 ดอลลาร์ต่อบาร์เรล ขานรับรายงาน สหภาพยุโรป (EU) กำลังร่างมาตรการเพื่อคว่ำบาตรการนำเข้าน้ำมันจากรัสเซียราคาทองคำโคเม็กซ์งวดส่งมอบเดือนมิถุนายน ลดลง 9.80 ดอลลาร์ ปิดที่ 1,974.90 ดอลลาร์ต่อออนซ์